Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: 1996. évi CXIII. törvény módosítása
Paragraph Index: 765

(2) Az Ltp. 9. §-ának (2) bekezdése helyébe a következõ rendelkezés lép: „(2) Természetes személy lakáselõtakarékoskodó elhalálozása esetén a szerzõdésben megjelölt cselekvõképes kedvezményezett, korlátozottan cselekvõképes vagy cselekvõképtelen kedvezményezett esetén a kedvezményezett szülõi felügyeletét gyakorló szülõje, gyámja, gondnoka, kedvezményezett hiányában az örökös, nem természetes személy lakáselõtakarékoskodó jogutóddal történõ megszûnése esetén a jogutódja a lakástakarékpénztárhoz címzett írásos nyilatkozattal az elhalálozott, jogutóddal megszûnt szerzõdõ fél helyébe léphet. Vitatott esetben, vagy ha a szerzõdés folytatására több személy is jogosult lenne, a gyámhatóság jogerõs határozata, a jogerõs hagyatékátadó végzés, jogerõs bírósági végzés vagy ítélet, ilyen hiányában az érdekeltek írásos megállapodása az irányadó azzal, hogy ha annak a végrehajtása jogszabályba vagy a lakástakarékpénztár által meghatározott általános szerzõdési feltételekbe ütközne, akkor a lakástakarékpénztár — az ok megjelölése mellett — jogosult a szerzõdést megszüntetni.”

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes